
ΑΠΟΦΑΣΕΙ Σ 

Αοιθ, 142281/Γ-663 0) 

Ανάθεση, έγκριση και προκήρυξη διενέργειας Στατιστικών 
Εργασιών επί θεμάτων των Εθνικών Λογαριασμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και των 
Π.Δ. 1143/80 «περί οργανισμού της ΕΣΥΕ» και 532/91 «περί 
οργανισμού της Γ. Γ. ΕΣΥΕ» 

β. του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/92 και του άρθρου 
ΙτουΝ. 2469/1997 


γ. του άρθρου 9 του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλάδος 
(Γ. Γ. ΕΣΥΕ) σε διοικητικές πηγές και διοικητικά αρχεία, Επι¬ 
τροπή Στατιστικού Απορρήτου, ρύθμιση θεμάτων διενέργει¬ 
ας απογραφών και στατιστικών εργασιών, καθώς και θεμά¬ 
των της Γ. Γ. ΕΣΥΕ» 

δ. του άρθρου 22του Ν. 2362/95 «περί Δημοσίου Λογιστικού Ε¬ 
λέγχου των δαπανών του Κράτους και άλλες διατάξεις» 
ε. την απόφαση αριθ. 1107147/1239/006Α/4-10-96του Υπουρ¬ 
γού Οικονομικών με θέμα: «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών» 

2. Το Συμβόλαιο αριθ. 8401014/31.12.98, το οποίο έχει συ- 
ναφθεί μεταξύ της Γ. Γ. ΕΣΥΕ και του Στατιστικού Γ ραφείου 
των Ευρωπαϊκών Κοινοτήτων (Ε11ΡΙ05ΤΑΤ) και αφορά στην 
διενέργεια στατιστικών εργασιών για θέματα της Δ/νσης των 
Εθνικών Λογαριασμών. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογισμού 
της Γ.Γ.ΕΣΥΕ (ειδ. φορέας 13-610 , ΚΑΕ 5354 και κατηγορίες 
0200 και 0300 του κρατικού προϋπολογισμού) συνολικού ύ¬ 
ψους τριάντα εννέα εκατομμυρίων πενήντα πέντε χιλιάδων 
(39.055.000) δρχ. για το οικονομικό έτος 1999. 

Η δαπάνη των 32.550.000 περίπου δρχ. (100.000 ΕΟΨ) θα 
βαρύνει τον ΚΑΕ 5354 και θα καλυφθεί εξ ολοκλήρου από εμ¬ 
βάσματα της Ε. Ε., τα οποία θα σταλούν σε λογαριασμό της 
Γ.Γ.ΕΣΥΕ στην Τράπεζα της Ελλάδος, σύμφωνα με την κοινή 
απόφαση των Υπουργών Συντονισμού και Οικονομικών 
9611/3860/3-4-80 με θέμα: «Εμφάνιση δοσοληψιών του Ελ¬ 
ληνικού Δημοσίου μετά των Ευρωπαϊκών Κοινοτήτων» και μέ¬ 
σω του Υπολόγου Συμψηφισμού θα εγγραφούν στον Προϋ¬ 
πολογισμό της Γ.Γ.ΕΣΥΕ (ειδ. φορέας 13-610 και ΚΑΕ 5354), 
ενώ η δαπάνη των 6.505.000 δρχ. (20.000 ΕΟΙΙ) θα καλυφθεί 
από τις κατηγορίες 0200 και 0300 του τακτικού προϋλογι- 
σμού της Γ. Γ. ΕΣΥΕ οικονομικού έτους 1999. 

4. Τη σχετική εισήγηση με αριθ. ΙΑ-816/3.8.1999 της Δ/νσης 
Εθνικών Λογαριασμών καιτη σύμφωνη γνώμη της Δ/νσης Με¬ 
θοδολογίας και Προγράμματος της Γ.Γ.ΕΣΥΕ, αποφασίζου¬ 
με: , 

1. α.Αναθέτουμε στη Δ/νση Εθνικών Λογαριασμών της 
Γ.Γ.ΕΣΥΕ τις εργασίες: 

α. Εφαρμογή Ε3Α95 στα ετήσια στοιχεία των Εθνικών Λο¬ 
γαριασμών. 

• αναθεώρηση και προσαρμογή του υπάρχοντος λογισμι¬ 
κού στο πλαίσιο Ε5Α95. 

• εφαρμογή αναγκαίων μεθόδων για την κατάρτιση πινά¬ 
κων προσφοράς και χρήσεων. 

• διόρθωση μέρους της μήτρας των χρήσεων που έχει ε¬ 
φαρμοστεί στα προηγούμενα. 

• προσαρμογή ταξινόμησης των συναλλαγών στους θε¬ 
σμικούς λογαριασμούς του Ε3Α95. 

• βελτίωση των στατιστικών πηγών που είναι αναγκαίες για 
την εφαρμογή του Ε5Α95. 

β. Μετάβαση ανάμεσα στο ΑΕΠ σύμφωνα με το Ε5Α95 και 
το ΑΕΠ σύμφωνα με το Ε5Α79. Πληρότητα, ειδικότερα όσον 
αφορά τις στατιστικές ισοζυγίου πληρωμών που σχετίζονται 
με τις υπηρεσίες και τις κατασκευαστικές δραστηριότητες. 

• εργασίες για τη μετάβαση ανάμεσα στο ΑΕΠ σύμφωνα 
με το Ε3Α95 και το ΑΕΠ σύμφωνα με το Ε3Α79. 

• σύγκριση διαφορετικών πηγών για τις επιμέρους κατη¬ 
γορίες του Ισοζυγίου Πληρωμών (στοιχεία Ισοζυγίου Πληρω¬ 
μών σύμφωνα με τα στοιχεία της Τραπέζης Ελλάδος, των 
«πτίΓΓΟΓ» στατιστικών, των φορολογικών δεδομένων των επι¬ 
χειρήσεων, των στοιχείων απασχόλησης, των διαρθρωτικών 
στατιστικών των επιχειρήσεων και των ειδικών μελετών). 

• μελέτη της δυνατότητας αντικατάστασης των στατιστι¬ 
κών τακτοποίησης από άλλες πηγές όταν γίνεται κατάρτιση 
των πινάκων προσφοράς και χρήσεων. 

• χρήση πληροφοριών στις δραστηριότητες της κρυφής οι¬ 
κονομίας σε ειδικότερες δραστηριότητες υπηρεσιών (ξενο¬ 
δοχεία και τα εστιατόρια, τις μεταφορές και τις κατασκευές). 

γ. Έρευνα και αναβάθμιση των στατιστικών πηγών για την 
κατάρτιση τριμηνιαίων λογαριασμών σύμφωνα με το Ε3Α95. 

• εφαρμογή του λογισμικού για την κατάρτιση των τριμη¬ 
νιαίων λογαριασμών (πίνακες προσφοράς και χρήσεων). 

• διερεύνηση και αναβάθμιση των στατιστικών πηγών. 

• έλεγχος προσαρμογής μεθόδων εποχικότητας. 

β. Εγκρίνουμε και προκηρύσσουμε την πραγματοποίηση 
των ανωτέρω εργασιών από τη Δ/νση Εθνικών Λογαριασμών 
της Γ. Γ. ΕΣΥΕ μέχρι 30.11.1999. 

2. Οι ανωτέρω εργασίες αποσκοπούν στη βελτίωση της 
ποιότητας και αντιπροσωπευτικότητας των παρεχομένων 
στοιχείων, καθώς και στην επίτευξη συγκρισιμότητας μεταξύ 
των αντιστοίχων στοιχείων των Κρστών-Μελών της Ε. Ε. 

3. Τα όργανα που θα χρησιμοποιηθούν για την πραγματο¬ 
ποίηση των εργασιών αυτών θα είναι υπάλληλοι της Δ/νσης 
Εθνικών Λογαριασμών της Γ. Γ. ΕΣΥΕ, σύμφωνα με το συ¬ 
νημμένο ΑΝΝΕΧIV, μόνιμοι και με σύβαση Ι.Δ., οι οποίοι θα α¬ 
πασχοληθούν και πέραν του κανονικού και του συνήθους υ- 
περωριακού ωραρίου εργασίας των Δημοσίων Υπηρεσιών. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 35395/657 (2) 

Πρόγραμμα στεγαστικής αποκατάστασης των Ομογενών 
Ελλήνων Παλιννοστούντων στις Περιφέρειες Αν. Μακε¬ 
δονίας, Θράκης και Βορείου Αιγαίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 2362/95 «περί Κώδικος Δημοσίου Λογιστικού». 

2. Τον Ν. 128/75 «Περί τροποποιήσεως και συμπληρώσεως 
διατάξεων τινών αναφερομένων εις την λειτουργία του χρη¬ 
ματοδοτικού συστήματος», όπως ισχύει. 


3. Τον Ν. 876/99 «Περί τροποποιήσεως και συμπληρώσεως 
διατάξεων αναφερομένων εις την ανάπτυξη της κεφαλαια¬ 
γοράς». 

4. Τον Ν. 1266/82 «Περί οργάνων ασκήσεως της Νομισμα¬ 
τικής Πιστωτικής και Συναλλαγματικής Πολιτικής και άλλες 
διατάξεις». 

5. Την ανάγκη για στεγαστική αποκατάσταση των Ομογε¬ 
νών Ελλήνων Παλιννοστούντων στις Περιφέρειες Αν. Μακε¬ 
δονίας, Θράκης και Βορείου Αιγαίου, αποφασίζουμε: 

1. Εγκρίνουμε με χρέωση του λογαριασμού του Ν. 128/75 
την επιδότηση του επιτοκίου κατά 100% των δανείων που θα 
χορηγηθούν από τις Τράπεζες για την κατασκευή ή αγορά 
κατά ανώτατο όριο 4.000 κατοικιών σε Ομογενείς Έλληνες 
Παλιννοστούντες στις Περιφέρειες Αν. Μακεδονίας, Θράκης 
και Βορείου Αιγαίου. 

2. Η συνολική διάρκεια των ανωτέρω δανείων ορίζεται σε 
δεκαπέντε (15) χρόνια η δε εξόφληση τους θα πραγματοποι¬ 
ηθεί σε ισόποσες εξαμηνιαίες ή ετήσιες χρεωλυτικές δόσεις 
η πρώτη από τις οποίες θα καταβληθεί είκοσι τέσσερεις (24) 
μήνες το αργότερο μετά την υπογραφή της δανειστικής σύμ¬ 
βασης. Το ύψος του δανείου θα είναι 11.000.000 δρχ. για κά¬ 
θε δανειοδοτούμενο νοικοκυριό προσαυξανόμενο κατά 
500.000 δρχ. για κάθε επιπλέον προστατευόμενο μέλος. Ως 
προστατευόμενα μέλη εκτός από τα ανήλικα παιδιά θεωρού¬ 
νται και οι σε ηλικία συνταξιοδότησης γονείς. 

3. Τα δάνεια βαρύνονται με επιτόκιο ίσο προς αυτό των ε¬ 
ντόκων γραμματίων Δημοσίου δωδεκάμηνης διάρκειας της 
εκάστοτε τελευταίας εκδόσεως που χρονικά προηγείται της 
έναρξης κάθε περιόδου εκτοκισμού των δανείων, προσαυξη¬ 
μένο κατά 2,2 εκατοστιαίες μονάδες, χωρίς άλλη προσαύξη- 
ση για προμήθεια κλπ., επιδοτούμενο κατά 100% από τον λο¬ 
γαριασμό του Ν. 128/75, η δε επιδότηση θα διακόπτεται ορι¬ 
στικά εφόσον οφείλονται περισσότερες από πέντε (5) 
ληξιπρόθεσμες εξαμηνιαίες δόσεις. 

4. Γ ια τα ανωτέρω δάνεια (κεφάλαιο-τόκοι) θα παρασχεθεί 
η εγγύηση του Ελληνικού Δημοσίου σύμφωνα με όσα ορίζο¬ 
νται από τις σχετικές διατάξεις. 

5. Από το συνολικό ύψος του δανείου ποσοστό 30% του συ¬ 
νόλου θεωρείται σαν άμεση κρατική αρωγή και καταβάλλεται 
απότοΠ.Δ.Ε. 

6. Σε περίπτωση που διαπιστωθεί ότι το ακίνητο δε χρησι¬ 
μοποιείται για ιδιοκατοίκηση και νοικιάζεται σε τρίτους, το 
δάνειο θα επιστρέφεται στο σύνολο τους εντόκως με επιτό¬ 
κιο ίσο με αυτό των εντόκων γραμματίων του Δημοσίου δω¬ 
δεκάμηνης διάρκειας προσαυξημένο κατά τέσσερεις (4) ε¬ 
κατοστιαίες μονάδες. Ο ανωτέρω όρος ισχύει για δεκαπέντε 
(15) χρόνια από την λήψη της πρώτης δόσης του δανείου. 

7. Οι ενδιαφερόμενοι Ομογενείς Έλληνες Παλιννοστού- 
ντες προκειμένου να υπαχθούν στις διατάξεις της παρούσης 
Απόφασης θα πρέπει να προσκομίσουν στις Τράπεζες βεβαί¬ 
ωση από το Εθνικό Ίδρυμα Υποδοχής και Αποκατάστασης Α¬ 
ποδήμων και Παλιννοστούντων Ομογενών Ελλήνων από την 
οποία να προκύπτει ότι είναι Ομογενείς Έλληνες Παλιννο- 
στούντες. Το Εθνικό Ίδρυμα Υποδοχής και Αποκατάστασης 
Αποδήμων και Παλιννοστούντων Ομογενών Ελλήνων θα είναι 
αρμόδιο να καθορίζει την σειρά προτεραιότητας και να ελέγ¬ 
χει τον αριθμό των χορηγούμενων δανείων. 

8. Οι δανειοδοτούμενοι Ομογενείς προκειμένου να προ- 
βούν στην κατασκευή κατοικίας επί ακινήτου ιδιοκτησίας του 
Εθνικού Ιδρύματος Υποδοχής και Αποκατάστασης Αποδήμων 
και Παλιννοστούντων Ομογενών Ελλήνων μπορούν για να δα¬ 
νειοδοτηθούν να προσκομίζουν βεβαίωση του ανωτέρω Ιδρύ¬ 
ματος με την οποία θα βεβαιούται ότι το ακίνητο αυτό έχει πα- 
ραχωρηθεί στον Ομογενή κατά χρήση και θα παραχωρηθεί 
κατά πλήρη κυριότητα. Το ΕΙΥΑΠΟΕ δύναται εφόσον απαιτη¬ 
θεί να επιτρέπει τη χορήγηση προσημειώσεως υποθήκης επί 
του ανωτέρω ακινήτου υπέρ της δανειοδότριας Τράπεζας. 

9. Κάλυψη δαπάνης. 

Από τις διατάξεις αυτής της απόφασης προκαλείται: 

α. Για την δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων (ΣΑΕ 069) ύψους 16 δισ. δραχ¬ 
μών περίπου για τα δύο επόμενα έτη. 

β. Για την επιδότηση του επιτοκίου, η προκαλούμενη δαπάνη 
θα βαρύνει τον λογ/σμό του Ν. 128/75, ο οποίος δημιουργείται 
από παρακράτηση επί των χορηγήσεων των Πιστωτικών Ιδρυ¬ 
μάτων. Ο λογαριασμός αυτός επιδοτείται από τον Κρατικό Προ¬ 
ϋπολογισμό μόνο σε περίπτωση ελλειμματικότητας του και για 
τολόγοαυτότυχόνεπιβάρυνσητου Κρατικού Προϋπολογισμού 
δεν μπορεί να εκτιμηθεί. 

10. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1999 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. Α9β/οικ. 35117 (3) 

Εξειδίκευση και μοριοποίηση κριτηρίων για την αξιολόγηση 

και επιλογή των υποψηφίων Προέδρων νοσοκομείων του 

Ε.Σ.Υ δυναμικότητας άνω των 500 κλινών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψη: 

1. Τις διατάξεις της παρ. 4 του άρθρου 21 του Ν. 2703/1999 
(ΦΕΚ 72Α) και ΦΕΚ 194/99/Τ. Α (διόρθωση σφάλματος). 

2. Το γεγονός ότι δεν προκαλείται δαπάνη από την απόφα¬ 
ση αυτή, αποφασίζουμε: 

Εξειδικεύουμε και μοριοποιούμε τα κριτήρια -πέραν των α¬ 
παραίτητων προσόντων που ορίζει ο Νόμος- για την αξιολό¬ 
γηση και επιλογή των υποψηφίων Προέδρων νοσοκομείων 
του Ε.Σ.Υ., δυναμικότητας άνω των 500 κλινών, σε τρεις κατη¬ 
γορίες (Α, Β, Γ) και σε αξιολογικές μονάδες (μόρια) ως εξής: 

Α' ΕΚΠΑΙΔΕΥΣΗ ΚΑΙ ΕΠΙΣΤΗΜΟΝΙΚΗ ΚΑΤΑΡΤΙΣΗ 

1. Πτυχίο Α.Ε.Ι., ημεδαπής ή αναγνωρισμένο αλλοδαπής, 
αναλόγωςτης βαθμολογίας: 

1.1 Σε οικονομικές επιστήμες ή οργάνωσης και διοίκησης 
επιχειρήσεων, από δεκαέξι (16) έως δεκαοκτώ (18) μόρια: 
«καλώς» 16, «λίαν καλώς» 17, «άριστα» 18. 

1.2 Σε άλλες επιστήμες, από οκτώ (8) έως δέκα (10) μόρια: 
«καλώς» 8, «λίαν καλώς» 9, «άριστα» 10. 

1.3 Περισσότερα του ενός (1) πτυχία Α.Ε.Ι σε καθεμία από 
τις παραγράφους 1.1 και 1.2 δεν λαμβάνονται υπόψη. 

2. Μεταπτυχιακή εκπαίδευση ή επιμόρφωση σε Α.Ε.Ι. ημε¬ 
δαπής ή αναγνωρισμένο αλλοδαπής ή στην Εθνική Σχολή Δη¬ 
μόσιας Υγείας (Ε.Σ.Δ.Υ.) ή στην Εθνική Σχολή Δημόσιας Διοί¬ 
κησης (Ε.Σ.Δ.Δ.), αναλόγως της βαθμολογίας: 

2.1 Επιμόρφωση διάρκειας ενός (1) έτους ή δίπλωμα ανα¬ 
γνωρισμένο, σε γνωστικό αντικείμενο διοίκησης, διαχείρισης 
και οργάνωσης υπηρεσιών υγείας, από δύο (2) έως τέσσερα 
(4) μόρια. 

2.2 Επιμόρφωση διάρκειας ενός (1) έτους ή δίπλωμα ανα¬ 
γνωρισμένο, σε γνωστικό αντικείμενο διοίκησης, σχεδια- 
σμού και οργάνωσης υπηρεσιών ή επιχειρήσεων, από ένα (1) 
έως τρία (3) μόρια. 

2.3 Επιμόρφωση διάρκειας δύο (2) ετών ή δίπλωμα ανα¬ 
γνωρισμένο, σε γνωστικό αντικείμενο διοίκησης, διαχείρισης 
και οργάνωσης υπηρεσιών υγείας, από έξι (6) έως οκτώ (8) 
μόρια. 

2.4 Επιμόρφωση διάρκειας δύο (2) ετών ή δίπλωμα ανα¬ 
γνωρισμένο, σε γνωστικό αντικείμενο διοίκησης, σχεδια- 
σμού και οργάνωσης υπηρεσιών ή επιχειρήσεων, από τέσσε¬ 
ρα (4) έως έξι (6) μόρια. 


2.5 Κατοχή μεταπτυχιακού τίτλου Μάστερ ή άλλου ισοτί¬ 
μου τίτλου, σε θέματα διοίκησης, σχεδιασμού και οικονομι¬ 
κών της υγείας, από δώδεκα (12) έως δεκαέξι (16) μόρια: «κα¬ 
λώς» 12, «λίαν καλώς» 14, «άριστα» 16. 

2.6 Κατοχή μεταπτυχιακού τίτλου Μάστερ ή άλλου ισοτί¬ 
μου τίτλου, σε θέματα διοίκησης, σχεδιασμού και οργάνω¬ 
σης υπηρεσιών ή επιχειρήσεων, από οκτώ (8) έως δώδεκα 
(12) μόρια: «καλώς» 8, «λίαν καλώς» 10, «άριστα» 12. 

2.7 Κατοχή Διδακτορικού διπλώματος, σε θέματα διοίκη¬ 
σης, σχεδιασμού και οικονομικών της υγείας, από δεκαοκτώ 
(18) έως είκοσι δύο (22) μόρια: «καλώς» 18, «λίαν καλώς» 20, 
«άριστα» 22. 

2.8 Κατοχή Διδακτορικού διπλώματος, σε θέματα διοίκη¬ 
σης, σχεδιασμού και οργάνωσης υπηρεσιών ή επιχειρήσεων, 
από δεκαέξι (16) έως είκοσι (20) μόρια: «καλώς» 16, «λίαν κα¬ 
λώς» 18, «άριστα» 20. 

2.9 Το άθροισμα του μεγίστου αριθμού μορίων για Μάστερ 
και Διδακτορικό σε θέματα διοίκησης, σχεδιασμού και οικο¬ 
νομικών της υγείας (παρ. 2.5 και 2.7) δεν μπορεί να υπερβαί¬ 
νει τα 38 μόρια και σε θέματα διοίκησης, σχεδιασμού και ορ¬ 
γάνωσης υπηρεσιών ή επιχειρήσεων (παρ. 2.6 και 2.8) δεν 
μπορεί να υπερβαίνειτα32 μόρια. Περισσότεροι του ενός με¬ 
ταπτυχιακοί τίτλοι ή πιστοποιητικά επιμόρφωσης στο γνω¬ 
στικό αντικείμενο καθεμιάς από τις παραγράφους 2.1 έως και 
2.8 δεν λαμβάνονται υπόψη. Σε περίπτωση που στον μετα¬ 
πτυχιακό τίτλο ή στο πιστοποιητικό επιμόρφωσης δεν υπάρ¬ 
χει βαθμός επίδοσης, τότε θα αξιολογείται ο υποψήφιος βά¬ 
σει του προγράμματος μαθημάτων που παρακολούθησε ή 
της επιμέρους κατά μάθημα αναλυτικής βαθμολογίας, που 
θα αποδεικνύεται από σχετική βεβαίωση της οικείας Σχολής. 

3. Επιστημονικές μελέτες - έρευνες - δημοσιεύσεις: 

3.1 Επιστημονικές μελέτες - έρευνες - δημοσιεύσεις, σχε¬ 
τικά με θέματα διοίκησης, διαχείρισης και οργάνωσης υπη¬ 
ρεσιών υγείας, που δημοσιεύτηκαν σε έγκυρα επιστημονικά 
έντυπα ή αυτοτελή έργα, σύμφωνα με όσα ισχύουν για την ε¬ 
κλογή μελών διδακτικού και ερευνητικού προσωπικού στα 
Πανεπιστήμια. Το σύνολο του επιστημονικού - ερευνητικού 
έργου του υποψηφίου βαθμολογείται από ένα (1) έως δώδε¬ 
κα (12) μόρια. 

3.2 Επιστημονικές μελέτες - έρευνες - δημοσιεύσεις, σχε¬ 
τικά με θέματα διοίκησης, διαχείρισης και οργάνωσης επι¬ 
χειρήσεων του ευρύτερου δημόσιου ή ιδιωτικού τομέα, που 
δημοσιεύτηκαν σε έγκυρα επιστημονικά έντυπα ή αυτοτελή 
έργα, σύμφωνα με όσα ισχύουν για την εκλογή μελών διδα¬ 
κτικού και ερευνητικού προσωπικού στα Πανεπιστήμια. Το 
σύνολο του επιστημονικού - ερευνητικού έργου του υποψη¬ 
φίου βαθμολογείται από ένα (1) έως έξι (6) μόρια. 

4. Αποδεδειγμένη άριστη ή πολύ καλή γνώση ξένων γλωσ¬ 
σών: 

4.1 Άριστη γνώση αγγλικής ή γαλλικής ή γερμανικής γλώσ¬ 
σας τέσσερα (4) μόρια ή πολύ καλή γνώση δύο (2) μόρια. 

4.2 Άριστη γνώση δεύτερης ξένης γλώσσας τέσσερα (4) 
μόρια ή πολύ καλή γνώση δύο (2) μόρια. 

4.3 Η άριστη ή η πολύ καλή γνώση ξένης γλώσσας διαπι¬ 
στώνεται σύμφωνα με όσα ορίζει το άρθρο 2 παρ. 1 και 2 του 
Π.Δ. 291/1998 (ΦΕΚ 210 Α'). 

Β'ΔΙΟΙΚΗΤΙΚΗ ΚΑΙ ΕΠΑΓΓΕΛΜΑΤΙΚΗ ΕΜΠΕΙΡΙΑ 

1. ΧΡΟΝΟΣ ΠΡΟΫΠΗΡΕΣΙΑΣ ΚΑΙ ΘΕΣΗ ΔΙΟΙΚΗΤΙΚΗΣ ΕΥ- 
ΘΥΝ ΗΣ στο δημόσιο ή σε οργανισμούς ή σε επιχειρήσεις του 
ευρύτερου δημόσιου ή του ιδιωτικού τομέα: 

1.1 Ως Διοικητής, Διευθύνων Σύμβουλος Α.Ε., Γενικός 
Γραμματέας, πέντε (5) μόρια για το πρώτο έτος παραμονής 
στη θέση ευθύνης και από έξι (6) μόρια για κάθε επιπλέον έ¬ 
τος παραμονής στην ίδια θέση, συνολικά μέχρι έξι (6) έτη. 
(Σύνολο μορίων έως 35) 

1.2 Ως Πρόεδρος, Υποδιοικητής, Γ ενικός Διευθυντής, τρία 

(3) μόρια για το πρώτο έτος παραμονής στη θέση ευθύνης 
και από τέσσερα (4) μόρια για κάθε επιπλέον έτος παραμο¬ 
νής στην ίδια θέση, συνολικά μέχρι έξι (6) έτη. (Σύνολο μο¬ 
ρίων έως 23) 

1.3 Ως Διευθυντής, δύο (2) μόρια για το πρώτο έτος παρα¬ 
μονής στη θέση ευθύνης και από τρία (3) μόρια για κάθε επι¬ 
πλέον έτος παραμονής στην ίδια θέση, συνολικά μέχρι έξι (6) 
έτη. (Σύνολο μορίων έως 17) 

2. ΕΙΔΟΣ ΠΡΟΫΠΗΡΕΣΙΑΣ σε θέσεις διοικητικής ευθύνης 
στο δημόσιο ή σε οργανισμούς ή σε επιχειρήσεις του ευρύ¬ 
τερου δημόσιου ή ιδιωτικού τομέα, βάσει του προϋπολογι¬ 
σμού ή ισολογισμού, του κύκλου εργασιών και του αριθμού 
προσωπικού του οργανισμού ή της επιχείρησης που διοικού¬ 
σε ή, γενικότερα, προσέφερε τις υπηρεσίες του με οποιαδή¬ 
ποτε από τις κατωτέρω ιδιότητες: 

2.1 Ως Διοικητής, Διευθύνων Σύμβουλος Α.Ε., Γενικός 
Γραμματέας, έως τριανταπέντε (35) μόρια αναλόγως του ύ¬ 
ψους του προϋπολογισμού ή ισολογισμού και του κύκλου ερ¬ 
γασιών του οργανισμού ή της επιχείρησης που διοικούσε. Ει¬ 
δικότερα: 

α) Για ποσό έως 10 δισεκατομμύρια δραχμές, δέκα (10) μόρια, 
β) Για ποσό από 10 δισεκατομμύρια έως 20 δισεκατομμύ¬ 
ρια, δεκαπέντε (15) μόρια. 

γ) Για ποσό από 20 δισεκατομμύρια έως 50 δισεκατομμύ¬ 
ρια, είκοσι (20) μόρια. 

δ) Για ποσό από 50 δισεκατομμύρια και άνω, τριάντα πέντε 
(35) μόρια. 

2.2 Ως Διοικητής, Διευθύνων Σύμβουλος Α.Ε., Γενικός 
Γραμματέας, έως τριανταπέντε (35) μόρια αναλόγως του α¬ 
ριθμού του προσωπικού του οργανισμού ή της επιχείρησης 
που διοικούσε. Ειδικότερα: 

α) Για προσωπικό από 10 έως 100 άτομα, δέκα (10) μόρια, 
β) Για προσωπικό από 101 έως 200 άτομα, είκοσι (20) μό¬ 
ρια. 

γ) Για προσωπικό από 201 άτομα και άνω, τριάντα πέντε 
(35) μόρια. 

2.3 Ως Πρόεδρος, Υποδιοικητής, Γ ενικός Διευθυντής, έως 
είκοσι (20) μόρια αναλόγως του ύψους του προϋπολογισμού 
ή ισολογισμού και του κύκλου εργασιών του οργανισμού ή 
της επιχείρησης που προσέφερε τις υπηρεσίες του. Ειδικό¬ 
τερα: 

α) Για ποσό έως 10 δισεκατομμύρια δραχμές, πέντε (5) μόρια, 
β) Για ποσό από 10 δισεκατομμύρια έως 20 δισεκατομμύ¬ 
ρια, δέκα (10) μόρια. 

γ) Για ποσό από 20 δισεκατομμύρια έως 50 δισεκατομμύ¬ 
ρια, δεκαπέντε (15) μόρια. 

δ) Για ποσό από 50 δισεκατομμύρια και άνω, είκοσι (20) μό¬ 
ρια. 

2.4 Ως Πρόεδρος, Υποδιοικητής, Γενικός Διευθυντής, εως 
δεκαπέντε (15) μόρια αναλόγως του αριθμού του προσωπι¬ 
κού του οργανισμού ή της επιχείρησης που προσέφερε τις υ¬ 
πηρεσίες του. Ειδικότερα: 

α) Για προσωπικό από 10 έως 100 άτομα, πέντε (5) μόρια, 
β) Για προσωπικό από 101 έως 200 άτομα, δέκα (10) μόρια, 
γ) Για προσωπικό από 201 άτομα και άνω, δεκαπέντε (15) 
μόρια. 

2.5 Ως Διευθυντής, έως δέκα (10) μόρια αναλόγως του α¬ 
ριθμού του προσωπικού του οργανισμού ή της επιχείρησης 
που προσέφερε τις υπηρεσίες του. Ειδικότερα: 

α) Για προσωπικό από 10 έως 100 άτομα, τρία (3) μόρια, 
β) Για προσωπικό από 101 έως 200 άτομα, έξι (6) μόρια, 
γ) Για προσωπικό από 201 άτομα και άνω, δέκα (10) μόρια. 

2.6 Το άθροισμα του μεγίστου αριθμού μορίων της κατη¬ 
γορίας Β’ «ΔΙΟΙΚΗΤΙΚΗ ΚΑΙ ΕΠΑΓΓΕΛΜΑΤΙΚΗ ΕΜΠΕΙΡΙΑ» 
δεν μπορεί να υπερβαίνει τα 150 μόρια. Τα μόρια που αντι¬ 
στοιχούν σε θέσεις διοικητικής ευθύνης που αφορούν τμήμα 


ή διεύθυνση και όχι το σύνολο ενός οργανισμού ή επιχείρη¬ 
σης θα υπολογίζονται αναλόγως του αριθμού του προσωπι¬ 
κού του τμήματος ή της διεύθυνσης που διοικούσε ή προσέ¬ 
φερε τις υπηρεσίες του ο υποψήφιος. 

Γ ΕΠΑΓΓΕΛΜΑΤΙΚΗ ΠΡΟΣΩΠΙΚΟΤΗΤΑ - ΣΥΝΕΝΤΕΥΞΗ 

1. Αυτοαξιολόγηση των επιδόσεων του υποψηφίου κατά 
την επαγγελματική του σταδιοδρομία, έως δέκα (10) μόρια. 

2. Ικανότητα διαχείρισης ανθρώπινωνκαι υλικών πόρων προς 
όφελος του δημοσίου συμφέροντος, έως δέκα (10) μόρια. 

3. Αντίληψη των ιδιαιτεροτήτων ενός δημοσίου νοσοκομεί¬ 
ου ως μονάδας διαχείρισης, έως δέκα (10) μόρια. 

4. Ικανότητα επίλυσης προβλημάτων, πρωτοβουλία, κρίση 
και διορατικότητα, έως πέντε (5) μόρια. 

5. Ικανότητα διαπραγμάτευσης, παρακίνησης και συνερ¬ 
γασίας, έως πέντε (5) μόρια. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 15 Οκτωβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

- ♦ - 

Αριθ. ΥΠΠΟ/ΑΡΧ/Β1/Φ32/20196/676 (4) 

Κήρυξη κτιρίου «Επισκοπής» και του ναού της Αγίας Παρα¬ 
σκευής στα Αμπελάκια Ν. Λαρίσης ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ.Α. ΥΠ ΠΟ/ΓΝΟΣ/49095/30.10.1991 (ΦΕΚ 987/Β/ 
28.11.1991 και ΦΕΚ 17/Β/16.1.1992) για μεταβίβαση αρμο¬ 
διοτήτων Υπουργού και δικαιώματος υπογραφής «Με εντολή 
Υπουργού» στους Γ.. Γραμματέα, Ειδικό Γραμματέα, Προϊ¬ 
σταμένους Δ/νσεων, Τ μημάτων και Γ ραφείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αριθμ. 88/2.4.1999 Συ¬ 
νεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο το ενιαίο 
κτιριακό σύνολο που αποτελούν η « Επισκοπή» και ο γειτονι¬ 
κός ναός της Αγίας Παρασκευής Αμπελακίων. Περιβάλλων 
χώρος του μνημείου, ορίζεται προς Α. η κοίτη του παρακεί¬ 
μενου χειμάρρου, ενώ προς Δ., Β. και Ν. έκταση 50 μ. (σύμ¬ 
φωνα με το συνημμένο τοπογραφικό διάγραμμα) 

Α) Η παλιά Επισκοπή Πλαταμώνος και Λυκοστομίου έδρευε 
στο τριώροφο, λιθόκτιστο κτίριο, γνωστό ως « Επισκοπή «, το 
οποίο, σύμφωναμετηνεπιγραφήτου δυτικού υπερθύρου, οι- 
κοδομήθηκε από τον επίσκοπο Διονύσιο το 1767. Είναι συν- 
δεδεμένο με την λαμπρότερη περίοδο των Αμπελακίων και 
φιλοξένησε διάσημους επισκέπτες της εποχής. 

Β) Ο ναός της Αγίας Παρασκευής είναι στενά συνδεδεμέ- 
νος με τα παραπάνω, αφού υπήρξε επισκοπικός. Ανεγέρθη- 
κε το 1885 και αποτελεί αξιόλογο σύνολο, αντιπροσωπευτικό 
για τις νεοκλασικές τάσεις της εποχής του, ως προς την ε¬ 
σωτερική διακόσμηση. 

Από την παρούσα δεν προκύπτει δαπάνη εις βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Οκτωβρίου 1999 

Με εντολή Υπουργού 
Ο Προϊστάμενος της Δ/νσης 
ΙΣ. ΚΑΚΟΥΡΗΣ 

Αριθ. 16138 (5) 

Τροποποίηση απόφασης σύστασης Νομικού Προσώπου με 
την επωνυμία «Σχολική Επιτροπή 4ου Δημοτικού Σχολεί¬ 
ου, 6ου Δημοτικού Σχολείου και 5ου Νηπιαγωγείου Τυρ- 
νάβου» στο Ν. Λάρισας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 

β) Του άρθρου 5 του Ν. 1894/90 «Για την Ακαδημία Αθηνών 
και άλλες διατάξεις». 

γ) Του άρθρου 6 του Ν. 2503/97. 

δ) Του άρθρου 2 του Ν.2081/92. 

2. Την 149/99 απόφαση του Δ.Σ. Τυρνάβου περί τροποποι- 
ήσεως Νομικού Προσώπου με την Επωνυμία «Σχολική Επι¬ 
τροπή 4ου και 6ου Δημοτικού Σχολείου και 5ου Νηπιαγωγεί¬ 
ου Τυρνάβου». 

3. Την 2172/29.8.97 απόφασή μας, παροχή έγκρισης υπο¬ 
γραφής στο Δ/ντή της Δ/νσης Τοπ. Αυτοδιοίκησης και Απο¬ 
κέντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Τροποποιούμε την 24965/99 απόφασή μας που «Περί συ- 
στάσεως του Νομικού Προσώπου Σχολική Επιτροπή 4ου και 
6ου Δημοτικού Σχολείου και 5ου Νηπιαγωγείου Τυρνάβου» 
και ορίζουμε ότι στο εξής το ανωτέρω Νομικό Πρόσωπο του 
Δήμου θα περιλαμβάνει, τις Σχολικές Μονάδες 4ο, 6ο Δημο¬ 
τικό Σχολείο και 5ο, 7ο Νηπιαγωγείο Τυρνάβου και θα φέρει 
την επωνυμία «Σχολική Επιτροπή 4ου, 6ου Δημοτικού Σχο¬ 
λείου, 5ου, 7ου Νηπιαγωγείου». 

Από τις διατάξεις αυτής της απόφασης δεν προκαλείται δαπά¬ 
νη σε βάρος του προϋπολογισμού του Δήμου Τυρνάβου. 

Κατά τα λοιπά ισχύει η αριθμ. 24965/99 απόφαση μας όπως 
τροποποιήθηκε μεταγενέστερα 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 5 Οκτωβρίου 1999 
Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 

- »- 

Αριθ. 131322 (6) 

Τροποποίηση της συστατικής πράξης του Νομικού Προσώ¬ 
που Δημοσίου Δικαίου «Δημοτική Βιβλιοθήκη» Δήμου 
Πτελεού Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 (Δη¬ 
μοτικός και Κοινοτικός Κώδικας). 

2. Τις διατάξεις του Ν. 2503/97 «περί διοίκησης, οργάνω¬ 
σης, στελέχωσηςτης Περιφέρειας, ρύθμιση θεμάτων για την 
Τοπική Αυτοδιοίκηση κ.ά. διατάξεις. 

3. Την αριθ. 16006/29.8.1997 απόφαση του Γεν. Γραμματέα 
Περιφ. Θεσσαλίας «εξουσιοδότηση Προϊσταμένου Δ/νσης 
Τοπικής Αυτοδιοίκησης και Δ/σης Ν. Μαγνησίας για υπογρα¬ 
φή εγγράφων». 

4. Τις διατάξεις του Ν. 2539/97. 

5. Την απόφαση του Αναπλ. Περιφερειακού Διευθυντή α- 
ριθ. 13129/23.8.96, με την οποία συστήθηκετο Νομικό Πρό¬ 
σωπο «Κοινοτική Βιβλιοθήκη» Κοιν. Πτελεού (ΦΕΚ 
856/96/τ.Β'). 

6. Την αριθ. 124/99 απόφαση του Δημοτικού Συμβουλίου 
Πτελεού, αποφασίζουμε: 

Τροποποιούμε την αριθ. 13129/23.8.96 (ΦΕΚ 856/ 
96/τ.Β") απόφαση του Αναπλ. Περιφερειακού Διευθυντή Μα¬ 
γνησίας ως εξής: 


0 Δήμος Πτελεού θα εγγράφει στον προϋπολογισμό του και 
θα αποδίδει κάθε χρόνο, στο Νομικό Πρόσωπο, ποσό ανάλογο 
με τα τακτικά του έσοδα και σύμφωνα με το Νόμο, για τις ανά¬ 
γκες της λειτουργίας του και των σκοπών. 

Με την παρούσα απόφαση δεν προκαλείται δαπάνη σε βά¬ 
ρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Βόλος, 28 Σεπτεμβρίου 1999 
Εντολή Γ εν. Γ ραμ. Περιφέρειας 
0 Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-φ- 

Αριθ. 9756 (7) 

Έγκριση Οργανισμού Εσωτερικής Υπηρεσίας του Β' Παιδι¬ 
κού - Βρεφικού Σταθμού Χρυσούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις: 

α) Του άρθρου 12 του Ν. 1188/81 όπως αντικαταστάθηκε 
με το άρθρο 26 του Ν. 1832/89 και το άρθρο 8 παρ. 5 του Ν. 
2307/95. 

β) Του άρθρου 34 του Ν. 2190/94. 

γ) Των Π .Δ. 37Α/87 και 22/90. 

2. Την αριθμ.5/99 απόφαση του Δημοτικού Συμβουλίου του 
Β' Παιδικού - Βρεφ. Σταθμού Χρυσούπολης με την οποία ψη¬ 
φίζει τον Οργανισμό Εσωτερικής Υπηρεσίας (ΟΕΥ) του Β’ 
Παιδικού - Βρεφ. Σταθμού Χρυσούπολης. 

3. Την με αριθμ. 166/99 απόφαση του Δημ.Συμβουλίου Χρυ¬ 
σούπολης με την οποία εγκρίνεται ο ΟΕΥ του Β’ Παιδικού - 
Βρεφ. - Σταθμού Χρυσούπολης. 

4. Το με αριθμ. 3/99 πρακτικό του Υπηρεσιακού Συμβουλίου 
το οποίο γνωμοδοτεί υπέρ της έγκρισης του ΟΕΥ του Β’ Παιδι- 
κού-Βρεφ. - Σταθμού Χρυσούπολης, αποφασίζουμε: 

Εγκρίνουμε τον Ο.Ε.Υ. του Β’ Παιδικού - Βρεφ. Σταθμού 
Χρυσούπολης ως εξής: 

5. Κλάδος ΥΕ14 Βοηθών Μαγείρων 

Μία (1) θέση. 

6. Κλάδος ΥΕ 16 Προσωπικού Βοηθ. Εργασιών 

Τρεις (3) θέσεις 

Β. Οι ήδη υπηρετούντες μόνιμοι υπάλληλοι του Α’ Κρατικού 
Παιδικού Σταθμού Χρυσούπολης οι οποίοι μετατάσσονται 
αυτοδίκαια σύμφωνα με το άρθρο 9 παρ.7 του Ν. 2503/97 ε¬ 
ντάσσονται σε θέσεις συνιστώμενες προσωποπαγείς. Οι α¬ 
νωτέρω προσωποπαγείς θέσεις καταργούνται με την κατά ο¬ 
ποιαδήποτε τρόπο αποχώρησης από την υπηρεσία των υ¬ 
παλλήλων που τις κατέχουν. 

Γ. Οι υπάλληλοι του κλάδου ΤΕ Νηπιαγωγών προσ. και ΤΕ 
Βρεφονηπιοκομίας μπορούν να μετατάσσονται με απόφαση 
του Διοικητικού Συμβουλίου στην ΠΕ κατηγορία εφόσον υ¬ 
πάρξει σχετική νομοθετική ρύθμιση. 

Άρθρο 4 
Προϊστάμενος 

1. Προϊστάμενος Δ/νσης ορίζεται από τον κλάδο ΤΕ 9 Βρε¬ 
φονηπιοκομίας με απόφαση του Υπηρεσιακού Συμβουλίου 
σύμφωνα με το άρθρο 36 του Ν. 2190/94. Σε περίπτωση που 
δεν έχει ορισθεί εφαρμόζονται οι διατάξεις του παραπάνω 
Νόμου για αναπλήρωση. 

2. Για το διάστημα αυτό κατά το οποίο θα υπηρετούν στον 
Σταθμό υπάλληλοι ΤΕ Νηπιαγωγών προσ. οι οποίοι κατέχουν 
προσωρινές προσωποπαγείς θέσεις ο Προϊστάμενος θα ορί¬ 
ζεται από τον κλάδο αυτό. 

Άρθρο 5 

Τα τυπικά και ουσιαστικά προσόντα που απαιτούνται κατά 

κατηγορία, κλάδο και ειδικότητα καθορίζονται από τις διατά¬ 
ξεις του Π.Δ. 22/90. Επίσης ο διορισμός, τα καθήκοντα, ο 
χρόνος εργασίας, η αστική ευθύνη, τα δικαιώματα, οι μετα¬ 
βολές υπηρεσιακής κατάστασης, η εξέλιξη οι ηθικές αμοι¬ 
βές, τα πειθαρχικά αδικήματα κ.λπ. ορίζονται από τις εκά- 
οτοτε ισχύουσες νομοθετικές διατάξεις. 

Άρθρο 6 

Το Ν. Π ,Δ.Δ. μπορεί να έχει εξωτερικούς συνεργάτες με σύμ¬ 
βαση μίσθωσης έργου, των οποίων τα καθήκοντα και οι υπο¬ 
χρεώσεις αναφέρονται στον Κανονισμό Λειτουργίας. 

Άρθρο 7 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρεσιών 
και δεν αναφέρονται αναλυτικά στον παρόντα οργανισμό, 
ρυθμίζονται από τον Κανονισμό Λειτουργίας. 

Άρθρο 8 

Ο οργανισμός αυτός ισχύει από την δημοσίευσή του στην 
Εφημερίδα της Κυβερνήσεως. 

Από τις διατάξεις της απόφασης αυτής προκαλείται δαπά¬ 
νη, το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Καβάλα, 14 Οκτωβρίου 1999 
Με εντολή Γεν. Γραμ. Περιφέρειας 
Η Προϊσταμένη 
ΑΙΚ. ΧΑΙΤΙΔΟΥ 

- »- 

Αριθ. 9265 (8) 

Έγκριση Οργανισμού Εσωτερικής Υπηρεσίας του Δημοτικού 
Παιδικού Σταθμού Ελαιοχωρίου Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1) Τις διατάξεις: 

α) Του άρθρου 12 του Ν. 1188/81 όπως αντικαταστάθηκε 
με το άρθρο 26 του Ν. 1832/89 και το άρθρο 8 παρ.5 του 
Ν.2307/95 . β)Του άρθρου 34 του Ν.2190/94. γ)Των Π.Δ 
37Α/87 και 22/90. 

2. Την αριθμ.3/99 απόφαση του Δημοτικού Συμβουλίου του 
Παιδικού Σταθμού Δ.Δ. Ελαιοχωρίου με την οποία ψηφίζει 
τον Οργανισμό Εσωτερικής Υπηρεσίας του Δημ.Παιδικού 
Σταθμού Ελαιοχωρίου. 

3. Την με αριθμ.92/99 απόφαση του Δημ.Συμβουλίου Δή¬ 
μου Ελευθερών με την οποία εγκρίνεται ο ΟΕΥ του Π.Σ. Ε- 
λαιοχωρίου. 

4. Το με αριθμ.2/99 πρακτικό του Υπηρεσιακού Συμβουλίου 
το οποίο γνωμοδοτεί υπέρ της έγκρισης του ΟΕΥ του 
Δημ.Παιδικού Σταθμού Ελαιοχωρίου, αποφασίζουμε: 

Εγκρίνουμε τον Ο.Ε.Υ. του Δημοτικού Παιδικού Σταθμού 
Δ.Δ. Ελαιοχωρίου ως εξής: 

Άρθρο 1 

Τις Υπηρεσίες του Παιδικού Σταθμού συγκροτούν 
Α 

Γ ραφείο Προέδρου και Διοικητικού Συμβουλίου 
Β 

Η Δ/νση του Παιδικού Σταθμού η οποία διαρθρώνεται ως 
ακολούθως: 

Β1. Γ ραφείο Διοικητικών και Οικονομικών Διαχειριστικών 
Υπηρεσιών. 

Βία. Τομείς Διοικητικών Εργασιών 
Β1 β. Τομείς λογιστικής - ταμειακής παρακολούθησης. 

Β1 γ. Τομείς προμηθειών - αποθηκών 

Β2. Γ ραφείο Παιδαγωγικών και Ιατρικών Υπηρεσιών. 

Β2α. Τομείς Παιδαγωγικών Υπηρεσιών 
Β2β. Τομείς Ιατρικών Υπηρεσιών. 

Β3. Γ ραφείο Βοηθητικών Υπηρεσιών. 


Β3α. Τομέας Μαγειρείου. 

Β3β. Τομέας Καθαριότητας και γενικών καθηκόντων. 
Άρθρο 2 

Η ΟΡΓΑΝΙΚΗ ΣΥΝΘΕΣΗ ΚΑΙ ΚΑΤΑΤΑΞΗ ΤΩΝ ΘΕΣΕΩΝ 
ΤΟΥ Παιδικού Σταθμού ορίζεται ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
α. Κλάδος ΠΕ ή ΤΕ μία θέση με βαθμούς Δ-Α 
β. Κλάδος ΤΕ2 Κοινωνικών Λειτουργών μία θέση με βαθ¬ 
μούς Δ-Α 

γ. Κλάδος ΤΕ 17 Διοικητικών - Λογιστικών μία θέση με βαθ- 
μούο Δ-Α 

Β. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
α. Κλάδος ΤΕ16 Νηπιαγωγών μία θέση με βαθμούς Δ-Α. 

Γ. ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
α. Κλάδος Τ9 Βρεφονηπιοκόμων θέσεις 2 με βαθμούς Δ - Α. 
β. Κλάδος ΔΕ8 Βοηθών Βρεφοκόμων - Παιδοκόμων 2 θέ¬ 
σεις με βαθμούς Δ-Α. 

γ. Κλάδος ΔΕ32 μαγείρων μία θέση με βαθμούς Δ-Α. 
δ. Κλάδος ΥΕ14 βοηθός μαγείρων μία θέση με βαθμούς Δ-Α. 
ε. Κλάδος ΥΕ16 βοηθητικών εργασιών.δύο θέσεις με βαθ¬ 
μούς Δ-Α. 

Β1 α) Ο τομέας Διοικητικών Εργασιών. 

Εκδίδει τις άδειες, κλιμάκια, χρονοεπιδόματα, μισθολόγιο 
και τη γραμματειακή στήριξη του Σταθμού. 

Β1 β) Ο τομέας λογισπκής και ταμειακής παρακολούθησης. 
Διεκπεραιώνει τις αναγκαίες εργασίες για την παρακολού¬ 
θηση των οικονομικών του Σταθμού και συγκεκριμένα ασχο- 
λείται με τον προϋπολογισμό απολογισμό, τα εντάλματα, την 
ενημέρωση των διαχειριστικών βιβλίων, πληρωμές, οικονομι¬ 
κές συμφωνίες εν γένει. 

ΒΙγ) Ο τομέας Προμηθειών αποθηκών: 

Έχει ως αντικείμενο ευθύνης όλο το πλέγμα των διαδικασιών 
που χρειάζονται για τον εφοδιασμό του παιδικού Σταθμού με εί¬ 
δη τροφοδοσίας ειδών καθαριότητας και γενικότερα εξοπλι¬ 
σμού, αλλά και τη διενέργεια διαγωνισμών παραγγελιών και πα¬ 
ρακολούθησης της κίνησης της αποθήκης. 

Β2. Γ ραφείο Παιδαγωγικών και ιατρικών Υπηρεσιών: 

Β2α) Τομέας παιδαγωγικών Υπηρεσιών 
Αντικείμενο απασχόλησης και ευθύνης του είναι η αγωγή, 
φροντίδα και ψυχαγωγία των προσχολικής ηλικίας παιδιών! 
δηλαδή από 2,5 χρονών μέχρι την εγγραφή τους στο Δημοτι¬ 
κό Σχολείο (νήπια) με βάση τις εξειδικευμένες, επιστημονικές 
και παιδαγωγικές γνώσεις και σύμφωνα με τις ρυθμίσεις της 
κάθε φορά ισχύουσας νομοθεσίας. 

2β. Τομέας Ιατρικών και Ψυχικών Υπηρεσιών. 

Έχει την ευθύνη της ιατρικής και ψυχικής παρακολούθη¬ 
σης και υγείας των παιδιών και ασκεί γενική επίβλεψη για την 
υγειονομική κατάσταση του Παιδικού Σταθμού. 

Β3. ΓΡΑΦΕΙΟ ΒΟΗΘΗΤΙΚΩΝ ΥΠΗΡΕΣΙΩΝ 
3α. Τομέας μαγειρείου: 

Παραλαμβάνει τα είδη διατροφής και φροντίζει για την έγκαι¬ 
ρη καλή και υγιεινή παρασκευή του ροφήματος και του .φαγη¬ 
τού και γενικά για την καλή και καθαρή διατροφή των παιδιών. 
3β. Τομέας Καθαριότητας και Γενικών Καθηκόντων. 
Παραλαμβάνει τα είδη καθαριότητας και φροντίζει για καθα¬ 
ριότητα όλων των χώρων και του ιματισμού του Σταθμού. 

Άρθρο 3 

Ο Προϊστάμενος Διεύθυνσης προέρχεται από τους κλάΛυς 
Π Ε εν ελλείψει αυτών από τους κλάδους ΔΕ τηρουμένωντων λοι¬ 
πών διατάξεων της εκάστοτε ισχύουσας νομοθεσίας. 

Ο επιλεγείς Προϊστάμενος τοποθετείται με απόφαση του 
Προέδρου. 

Τ ον προϊστάμενο που απουσιάζει ή κωλύεται αναπληρώνει 
στα καθήκοντα του ο κατά βαθμό ανώτερος υπάλληλος τη- 
ρουμένων των διατάξεων περί προβαδίσματος των κατηγο¬ 
ριών του προσωπικού οι αρμοδιότητες και τα καθήκοντα του 
κάθε υπαλλήλου καθορίζονται από τον κανονισμό λειτουρ¬ 
γίας. 

Άρθρο 4 

Ο οργανισμός αυτός ισχύει από την δημοσίευση του στην 
Εφημερίδα της Κυβέρνησης. 

Από τις διατάξεις της απόφασης αυτής προκαλείται δαπά¬ 
νη , το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Καβάλα, 5 Οκτωβρίου 1999 
Με εντολή Γεν. Γραμμ. Περ/ρειας 
Η Προϊστάμενη Δ/νσης 
ΑΙΚ. ΧΑΪΤΙΔΟΥ 
-*- 

Αριθ. 9755 (9) 

Έγκριση Οργανισμού Εσωτερικής Υπηρεσίας του Α' Παιδι¬ 
κού - Βρεφικού Σταθμού Χρυσούπολης Ν. Καβάλας. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΝ. ΜΑΚΕΔ. - ΘΡΑΚΗΣ 
Έχοντας υπόψη: 

1) Τις διατάξεις: 

α) Του άρθρου 12τουΝ. 1188/81 όπωςαντικαταστάθηκεμετο 
άρθρο 26 του Ν. 1832/89 και το άρθρο 8 παρ.δτου Ν. 2307/95. 
β) Του άρθρου 34 του Ν.2190/94. 
γ)Των Π.Δ. 37Α/87 και 22/90. 

2. Την αριθμ.5/99 απόφαση του Δημοτικού Συμβουλίου του 
Α'Παιδικού - Βρεφικού Σταθμού Χρυσούπολης με την οποία 
ψηφίζει τον Οργανισμό Εσωτερικής Υπηρεσίας (ΟΕΥ) του Α' 
Παιδικού - Βρεφικού Σταθμού Χρυσούπολης. 

3. Την με αριθμ. 165/99 απόφαση του Δημ.Συμβουλίου 
Χρυσούπολης με την οποία εγκρίνεται ο ΟΕΥ του Α’ Παιδικού 
- Βρεφικού Σταθμού Χρυσούπολης. 

4. Το με αριθμ. 3/99 πρακτικό του Υπηρεσιακού Συμβουλίου το 
οποίο γνωμοδοτεί υπέρ της έγκρισης του ΟΕΥ του Α' Παιδικού- 
Βρεφικού Σταθμού Χρυσούπολης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Α' Παιδικού - Βρεφικού Σταθμού Χρυσούπολης 
ως εξής: 

Άρθρο 1 

Το Ν.Π.Δ.Δ. του Δήμου Χρυσούπολης οργανώνεται σε 
Δ/νση και αποτελείται από: 

Γ ραφείο Προϊσταμένου 
Γ ραφείο Παιδαγωγών 
Γ ραφείο Διαχείρισης Οικονομικών 
Γ ραφείο Μαγειρείου - Καθαριότητας 
Άρθρο 2 

ΚΑΤΗΓΟΡΙΕΣ - ΚΛΑΔΟΙ ΠΡΟΣΩΠΙΚΟΥ 
Οι θέσεις των υπαλλήλων διακρίνονται ως εξής: 

1. - Κατηγορία ΤΕ με βαθμό Δ - Α. 

Κλάδος Τ.Ε. 16 Νηπιαγωγών Προσωρινός 
Κλάδος Τ.Ε. 9 Βρεφονηπιοκομίας 

Κλάδος Δ. Ε. 8 Βοηθών Βρεφονόμων-Παιδοκόμων 
Κλάδος Τ.Ε. 17 Διοικητικού - Λογιστικού 

2. - Κατηγορία Δ.Ε. με βαθμό Δ-Α. 

Κλάδος Δ.Ε. 1 Διοικητικού 
Κλάδος Δ.Ε. 32 Μαγείρων 

3. - Κατηγορία Υ.Ε. με βαθμό Ε - Β. 

Κλάδος Υ.Ε. 14 Βοηθητικό Προσωπικό (βοηθός μαγειρείου) 
Κλάδος Υ.Ε. 16Προσωπικόβοηθ. Εργασιών (Καθαριότητας) 
Άρθρο 3 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 
Α. Κλάδος ΤΕ. 9 Βρεφονηπιοκομίας εννέα (9) θέσεις. 

Ο αριθμός των θέσεων του παραπάνω κλάδου είναι ανάλο¬ 
γος μετον αριθμό παιδιών. Ο Προϊστάμενος του Π.Β.Σ. δεν α¬ 
ναλαμβάνει τάξη. 

Η αναλογία βρεφονηπιοκόμων - παιδιών έχει ως εξής: 
α) Τέσσερις (4) βρεφονηπιοκόμοι για 20 βρέφη από 8 μη¬ 
νών έως 2,1/2 χρονών. 

β) Τρεις (3) βρεφονηπιοκόμοι για 75 νήπια ηλικίας 2,1/2 έ¬ 
ως την εγγραφή τους στο Δημοτικό Σχολείο. 


Απαραίτητη προϋπόθεση είναι να υπάρχει μία (1) συμπλη¬ 
ρωματική θέση βρεφονηπιοκόμου που θα καλύπτει τα κενά 
σε περίοδο κανονικών αδειών, αναρρωτικών αδειών, και τα 
κενά στο πρωινό και απογευματινό ωράριο αν χρειαστεί α¬ 
φού το ωράριο εργασίας των βρεφονηπιοκόμων είναι 6ωρο 
ενώ του Σταθμού 9ωρο. 

2. Κλάδος Τ.Ε 17 Διοικητικού - Λογιστικού. Μία (1) θέση μέ¬ 
χρι 5 τμήματα. 

3. Κλάδος ΔΕ 1 Διοικητικού 

Ο αριθμός είναι ανάλογος με τα τμήματα 
Μία (1) θέση κάθε 2 τμήματα. 

4. Κλάδος Δ.Ε. 32 Μαγείρων Μία (1) θέση. 

5. Κλάδος Υ Ε. 14 Βοηθών Μαγείρων Μία (1) θέση και 
Μία (1) θέση προσωποπαγής. 

6. Κλάδος Υ.Ε. 16 Προσωπικού Βοηθ. Εργασιών 
Τρεις (3) θέσεις και 

Μία (1) θέση προσωποπαγής. 

Β. Οι ήδη υπηρετούντες μόνιμοι υπάλληλοιτου Α' Κρατικού 
Παιδικού Σταθμού Χρυσούπολης οι οποίοι μετατάσσονται 
αυτοδίκαια σύμφωνα με το άρθρο 9 παρ.7 του Ν. 2503/97 ε¬ 
ντάσσονται σε θέσεις συνιστώμενες προσωποπαγείς. Οι α¬ 
νωτέρω προσωποπαγείς θέσεις καταργούνται με την κατά ο¬ 
ποιαδήποτε τρόπο αποχώρησης από την υπηρεσία των υ¬ 
παλλήλων που τις κατέχουν. 

Γ. Οι υπάλληλοι του κλάδου Τ.Ε. Νηπιαγωγών προσ. και 
Τ.Ε. Βρεφονηπιοκομίας μπορούν να μετατάσσονται με από¬ 
φαση του Διοικητικού Συμβουλίου στην Π.Ε, κατηγορία εφ’ ό¬ 
σον υπάρξει σχετική νομοθετική, ρύθμιση. 

Άρθρο 4 
Προϊστάμενος 

1. Προϊστάμενος Δ/νσης ορίζεται από τον κλάδο Τ.Ε. 9 Βρε¬ 
φονηπιοκομίας με απόφαση του Υπηρεσιακού Συμβουλίου 
σύμφωνα με το άρθρο 36 του Ν.2190/94. Σε περίπτωση που 
δεν έχει ορισθεί εφαρμόζονται οι διατάξεις του παραπάνω 
Νόμου για αναπλήρωση. 

2. - Για το διάστημα αυτό κατά το οποίο θα υπηρετούν στον 
Σταθμό υπάλληλοι Τ.Ε. Νηπιαγωγών προσ. οι οποίοι κατέ¬ 
χουν προσωρινές προσωποπαγείς θέσεις ο Προϊστάμενος 
θα ορίζεται από τον κλάδο αυτό. 

Άρθρο 5 

Τα τυπικό και ουσιαστικά προσόντα που απαιτούνται κατά 
κατηγορία, κλάδο και ειδικότητα καθορίζονται από τις διατά- 
ξειςτου Π.Δ.22/90. Επίσης ο διορισμός, τα καθήκοντα, ο χρό¬ 
νος εργασίας, η αστική ευθύνη, τα δικαιώματα, οι μεταβολές 
υπηρεσιακής κατάστασης, η εξέλιξη οι ηθικές αμοιβές, τα 
πειθαρχικά αδικήματα κ.λ.π. ορίζονται από τις εκάστοτε ι¬ 
σχύ ου σες νομοθετικές διατάξεις. 

Άρθρο 6 

Το Ν.Π.Δ.Δ. μπορεί να έχει εξωτερικούς συνεργάτες με σύμ¬ 
βαση μίσθωσης έργου, των οποίων τα καθήκοντα και οι υπο¬ 
χρεώσεις αναφέρονται στον Κανονισμό Λειτουργίας. 

Άρθρο 7 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρεσιών 
και δεν αναφέρονται αναλυτικά στον παρόντα οργανισμό, 
ρυθμίζονται από τον Κανονισμό Λειτουργίας. 

Άρθρο 8 

Ο οργανισμός αυτός ισχύει από την δημοσίευση του στην 
Εφημερίδα της Κυβέρνησης. 

Από τις διατάξεις της απόφασης αυτής προκαλείται δαπά¬ 
νη , το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Καβάλα, 14 Οκτωβρίου 1999 
Με εντολή Γ εν. Γ ραμμ. Περ/ρειας 
Η Προϊσταμένη Δ/νσης 
ΑΙΚ. ΧΑΪΤΙΔΟΥ 

